Polisieminister Bheki Cele sal dit wat hy gister waargeneem het tydens ’n besoek aan Kaapse strande aan die nasionale Covid-19-bevelsraad voorlê.
“Volgens die permit van die produksiemaatskappy wat aan die SAPD oorhandig is, sou die produksie strydig wees met die reëls wat deur die president uiteengesit is en wat duidelik is oor wat op strande toegelaat word en dus kon dit nie toegelaat word om voort te gaan nie,” het Cele gesê.
“Verfilming is ’n werksaktiwiteit en moet nie verkeerdelik beskou word as ’n ontspanningsaktiwiteit soos minister Cele gedoen het nie.
“Ons vra dus die hooggeregshof om die minister van polisie te verbied om die omvang van sy gesag te oorskry.”
Sakeliga het ook vroeër gedreig om ’n interdik teen Cele te kry. Die organisasie het gesê die minister moet sy onregmatige instruksies aan lede van die SAPD, dat hulle besighede mag penaliseer en sluit, terugtrek.
Hy dink nie hy is verhewe bo die wet nie. Hy dink hy IS die wet. Hy gaan al hoe meer teenstand van die publiek kry.